## JONIŠKIO RAJONO SAVIVALDYBĖS 2020-2022 METŲ

## STRATEGINIS VEIKLOS PLANAS

## 12 PROGRAMOS „GYVENAMOSIOS APLINKOS KOKYBĖS GERINIMAS“ APRAŠYMAS

|  |  |  |  |
| --- | --- | --- | --- |
| Programos pavadinimas | **Gyvenamosios aplinkos kokybės gerinimas** | Kodas | **12** |

|  |  |  |  |  |  |  |  |
| --- | --- | --- | --- | --- | --- | --- | --- |
| Biudžetiniai metai | | **2019** | | | | | |
| **Programos parengimo argumentai** | | Programa parengta siekiant padidinti Joniškio rajono viešųjų erdvių patrauklumą, prižiūrėti ir modernizuoti rajono inžinerinės ir rekreacinės infrastruktūros objektus, vykdyti valstybės ir savivaldybės politiką, aprūpinti rajono gyventojus socialiniu būstu, užtikrinti efektyvų esamo būsto naudojimą, priežiūrą, atnaujinimą, aktyviai dalyvauti ir skatinti rajono gyventojus dalyvauti daugiabučių namų renovavimo programoje, kurti sveiką ir darnią aplinką, gerinti melioracijos statinių, kelių infrastruktūros ir energetikos būklę. | | | | | |
| **Ilgalaikis prioritetas (pagal Joniškio rajono savivaldybės strateginį plėtros planą)** | | Darni gyvenamosios aplinkos plėtra | | | **Kodas** | | III |
| **Šia programa įgyvendinamas strateginis tikslas** | | Vykdyti darnią viešosios infrastruktūros plėtrą Užtikrinti ekologiškai švarią aplinką  Kompleksiškai tvarkyti rajono viešąsias erdves  Gerinti ir plėsti gyvenamąjį fondą | | | **Kodas** | | 3.1 3.2  3.3  3.4 |
| Asignavimų valdytojas (-ai), kodas | | Joniškio rajono savivaldybės administracija, 288712070 | | | | | |
| Vykdytojas (-ai), kodas | | Joniškio rajono savivaldybės administracija, 288712070 | | | | | |
| **Programos 01tikslas** Užtikrinti gyvenamosios aplinkos ir viešųjų erdvių priežiūrą ir plėtrąĮgyvendinant tikslą vykdomi 7 uždaviniai:  **01 Uždavinys. Tvarkyti Joniškio rajono savivaldybei priklausančias patalpas, pastatus.**  Įgyvendinant šią priemonę, pagal poreikį bus remontuojami, likviduojami savivaldybei priklausantys pastatai, patalpos.  **02 Uždavinys. Atlikti savivaldybės nekilnojamojo turto inventorizaciją.**  Pagal poreikįbusatliekamas savivaldybės turto vertinimas, inventorizacijair teisinė registracija. Toliau bus tęsiama vietinės reikšmės kelių ir gatvių inventorizacija ir teisinė registracija, vykdomas įgyvendintų projektų geodezinių, kadastrinių bylų formavimas.  **03 Uždavinys. Vykdyti daugiabučių namų modernizavimą**.  Bus rengiami daugiabučių namų atnaujinimo investiciniai planai ir energinio naudingumo sertifikatai. Kompensuojama iki 50 proc. išlaidų, tenkančių daugiabučių modernizavimo projektų įgyvendinimui (projekto parengimas, ekspertizė, techninė priežiūra ir pan.)  **04 Uždavinys. Vykdyti veikiančių kapinių plėtrą.**  Viena iš savivaldybės funkcijų yra užtikrinti laidojimo paslaugų teikimą, rajono kapinių priežiūrą ir poreikius atitinkantį laidojimo vietų skaičių. 2020 m. planuojama įrengti kolumbariumą Joniškio miesto kapinėse, atlikti Joniškio miesto kapinių tvoros remonto darbus.  **05 Uždavinys. Vykdyti socialinio būsto plėtrą.**  Įgyvendinant uždavinį siekiama pagerinti socialinio būsto prieinamumą Joniškio rajono savivaldybės asmenims ir šeimoms, turinčioms teisę į socialinio būsto nuomą, padidinant Joniškio rajono savivaldybės socialinio būsto fondą. 2020 m. bus vykdomas *socialinių būstų įsigijimas perkant ir nuomojant būstus Joniškio mieste*. Šiai priemonei įgyvendinti bus skiriamos valstybės biudžeto lėšos, kuriomis savivaldybė išsinuomos būstą iš fizinių ar juridinių asmenų ir pernuomos jį žmonėms, laukiantiems socialinio būsto.  **06 Uždavinys. Modernizuoti viešųjų erdvių infrastruktūrą.**  Šiuo uždaviniu siekiama Joniškio rajono viešąsias erdves padaryti patrauklesnes ir saugesnes rajono gyventojams ir turistams. Vykdomi ir planuojami projektai bus įgyvendinami pasinaudojant ES struktūrinių fondų, Lietuvos Respublikos valstybės biudžeto ir savivaldybės biudžeto parama.  *Bešeimininkių apleistų pastatų likvidavimas Joniškio rajone*  2020 m. pagal priemonę „Kraštovaizdžio kompleksų tvarkymas ir atkūrimas“ bus tęsiamas projekto „Bešeimininkių pastatų likvidavimas Joniškio rajone“ įgyvendinimas. Joniškio rajone planuojama likviduoti apie 3 pripažintus bešeimininkiais statinius ir pastatus, kurie kelia grėsmę žmonių saugumui ir darko kraštovaizdį.  *Prekybos aikštelės įrengimas*  Numatoma įrengti apie 1000 m2 prekybos aikštelę Upytės g.  *Viešojo belaidžio interneto tinklo įrengimas Joniškio rajone*  Įgyvendinant šią priemonę, Europos Sąjungos lėšomis bus įrengiama 12 viešojo belaidžio interneto prieigos taškų įvairiose miesto zonose.  **07 Uždavinys. Rengti teritorijų planavimo rajono savivaldybės teritorijoje dokumentus.** Šiuo uždaviniu siekiama kompleksiškai planuoti rajono teritorijas, sudarant geras sąlygas subalansuotam verslo, rekreacijos, gyvenamosios aplinkos, infrastruktūros vystymuisi.  *Žemės sklypų formavimo ir pertvarkymo projektų bei kadastrinių planų rengimas*  Siekiant suformuoti žemės sklypus laisvoje valstybinėje žemėje (žemės aukcionams) arba po savivaldybes nuosavybės teise priklausančių statinių, parkų, neveikiančių kapinių ir kitų objektų, kurių eksploatavimui, statybai ar rekonstrukcijai reikalingi žemės sklypai, numatoma rengti valstybinės žemės sklypų formavimo ir pertvarkymo projektus, o jų pagrindu – žemės sklypų planus su kadastrinių matavimų duomenimis.  *Kompleksinio planavimo dokumentų rengimas, koregavimas ir papildymas*  Numatoma parengti Joniškio rajono savivaldybės gyvenamųjų vietovių ribų ir seniūnijų ribų nustatymo ir keitimo planą bei pradėti Joniškio rajono vandens tiekimo ir nuotekų tvarkymo infrastruktūros plėtros specialiojo plano keitimą.  **Rezultato vertinimo kriterijai** | | | | | | | |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | | Kriterijaus reikšmė, metai | | | | |
| 2019 metai  *(faktas)* | 2020 metai | 2021 metai | 2022 metai | |
| Teisiškai įregistruoto turto skaičius nuo viso turto skaičiaus, proc. | Infrastruktūros skyrius | | 95 | 97 | 99 | 100 | |
| Aprūpinimas asmenų socialiniu būstu (nuo poreikio) proc. | Socialinės paramos ir sveikatos skyrius | | 27,20 | 39 | 40 | 42 | |
| Modernizuotų daugiabučių gyvenamų namų proc. | Infrastruktūros skyrius | | 17,5 | 18,0 | 18,5 | 19 | |
| **Tikslas.** Kurti sveiką ir darnią aplinką Joniškio rajono savivaldybės teritorijoje.  Įgyvendinant tikslą vykdomi 5 uždaviniai.  **01 Uždavinys. Modernizuoti ir praplėsti vandens tiekimo, vandenvalos ir nuotekų sistemas.**  *Vandentiekio ir nuotekų trasų projektavimas ir įrengimas Joniškio rajone.* Šią priemonę įgyvendins UAB „Joniškio vandenys“ pagal pateiktus gyventojų prašymus.  *Vandens gerinimo, geležies šalinimo sistemų įrengimas Joniškio rajono kaimo vietovėse*  Įgyvendinant šį projektą bus pastatyti vandens gerinimo įrenginiai Daukšių, Gasčiūnų, Jauniūnų, Kalnelio, Kepalių, Kirnaičių, Lankaičių, Linkaičių, Pošupių, Plikiškių, Stankūnų, Saugėlaukio, Stungių gyvenamosiose vietovėse.  *Vandens tiekimo ir nuotekų tvarkymo infrastruktūros renovavimas ir plėtra Joniškio rajone (I etapas)*  2020 m. bus tęsiami vandentiekio ir nuotekų tinklų tiesimo, nuotekų tinklų renovacijos darbai, pastatyti nauji vandens gerinimo įrenginiai Žagarėje.  Joniškio rajono savivaldybė pastarųjų projektų įgyvendinimui skirs dotaciją UAB „Joniškio vandenys“.  **03 Uždavinys. Vandens tiekimo ir nuotekų tvarkymo sistemų renovavimas ir plėtra.**  *Vandens tiekimo ir nuotekų tvarkymo infrastruktūros plėtra ir rekonstravimas Joniškio rajono savivaldybėje (II etapas)*  Joniškio rajono savivaldybės administracija apmokės palūkanas bankui už projekto „Vandens tiekimo ir nuotekų tvarkymo infrastruktūros plėtra“ kofinansavimą.  *Individualių valymo įrenginių įsigijimo kompensavimas gyventojams*  2020 m. bus pradedama įgyvendinti nauja priemonė, kuria siekiama efektyvinti nuotekų valymą kompensuojant individualių valymo įrenginių įsigijimo išlaidas gyventojams.  **04 Uždavinys.** **Įgyvendinti aplinkos apsaugos priemones, kurti švarią ir saugią aplinką Joniškio rajone.**  *Joniškio rajono savivaldybės aplinkos apsaugos rėmimo specialioji programa*  Programos tikslas – finansuoti Joniškio rajono savivaldybėje vykdomas aplinkos apsaugos priemones, kad būtų kuriama sveika ir darni aplinka savivaldybės teritorijoje. Programoje numatytos priemonės, kurios skatina ir padeda kompensuoti aplinkai daromą žalą, pašalinti aplinkos teršimo šaltinius, kurti savivaldybės teritorijos kraštovaizdį visuomenės poreikiams, didinti gyventojų sąmoningumą aplinkos apsaugos klausimais ir atsakomybę už aplinką.  Programos lėšomis bus teikiama finansinė parama individualių namų, trijų ir daugiau butų (daugiabučių) gyvenamųjų namų gyventojams norintiems įsigyti individualius nuotekų valymo įrenginius arba nuotekų išsėmimo rezervuarus.  *Užterštos naftos produktais teritorijos Joniškio rajone sutvarkymas*  Įgyvendinant šią priemonę bus vykdomi užterštos naftos produktais teritorijos (Pašvitinio g. 21 Joniškis) sutvarkymo darbai siekiant sumažinti cheminių medžiagų kiekį grunte, pavojaus sveikatai ir taršos aplinkai lygį Joniškio mieste.  **05 Uždavinys. Palaikyti švarą ir tvarką Joniškio rajono savivaldybės teritorijoje, atliekant būtiniausias komunalines paslaugas.**  *Švaros ir tvarkos palaikymas Joniškio rajono savivaldybės teritorijoje. Gyvūnų gerovės poreikių tenkinimas.*  2020 m. toliau bus tobulinama savivaldybės organizuojama komunalinių atliekų tvarkymo sistema, kurios tikslas – užtikrinti, kad viešoji komunalinių atliekų tvarkymo paslauga būtų visuotinė, geros kokybės, prieinama (įperkama) ir atitiktų aplinkos apsaugos, techninius-ekonominius ir visuomenės sveikatos saugos reikalavimus.  Vykdant Joniškio rajono savivaldybės 2014–2020 m. atliekų tvarkymo planą, kaip ir kasmet, teikiama viešoji komunalinių atliekų tvarkymo paslauga, tęsiama antrinių žaliavų rūšiavimo plėtra, atskirai bus surenkamos ir tvarkomos žaliosios atliekos, veiks didelių gabaritų atliekų surinkimo aikštelės. 2020 m. numatoma skatinti atliekų prevenciją, užtikrinant, kad savivaldybės teritorijoje susidarančių komunalinių atliekų kiekis mažėtų arba bent jau išliktų stabilus, užtikrinti aplinkos apsaugos ir visuomenės sveikatos saugos reikalavimus atitinkantį komunalinių atliekų tvarkymą.  Švaros ir tvarkos palaikymas Joniškio rajono savivaldybės teritorijoje. Gyvūnų gerovės poreikių tenkinimas. Užtikrinama veikla (atliekami beglobių gyvūnų (apie 150) gaudymo, karantino, eutanazijos ir utilizavimo darbai). Lėšos taip pat bus naudojamos konteineriams šunų ekskrementams ir kt. įrangai pirkti, įrengti, remontuoti ir prižiūrėti.  *Komunalinių atliekų tvarkymo infrastruktūros plėtra*  2019 m. įgyvendinus komunalinių atliekų tvarkymo infrastruktūros plėtros projektą, toliau bus vykdomas projekto viešinimas, rengiami informaciniai pranešimai.  *Sanitarinės veiklos organizavimas*  *Informacinių ženklų (informacinių nuorodų) įsigijimas ir pastatymas*  Bus įsigyjami ir statomi viešosiose erdvėse informaciniai ženklai: „Rūkymas draudžiamas“, „Teritorija stebima vaizdo kameromis“, „Šiukšlinti draudžiama“, „Saugus elgesys maudymosi vietose“ .  Bus organizuojamas ir vykdomas dezinsekcijos, dezinfekcijos, deratizacijos paslaugų teikimas pagal poreikį. Atliekami triukšmo poveikio žmonių sveikatai tyrimai, vykdoma triukšmo prevencija, sistemingai tiriama ir stebima maudyklų vandens kokybės stebėsena, atliekami mikrobiologiniai tyrimai.  *Pirčių paslaugų nuostolių* *kompensavimas*  Joniškio ir Žagarės miestų pirčių patirtų nuostolių kompensavimas.  *Vietinės rinkliavos už komunalinių atliekų surinkimą iš atliekų turėtojų ir tvarkymą lengvatoms kompensuoti*  Savivaldybės biudžeto lėšomis bus skiriamos vietinės rinkliavos lengvatos asmenims už komunalinių atliekų surinkimą iš atliekų turėtojų ir jų tvarkymą.  **Rezultato vertinimo kriterijai** | | | | | | | |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | | Kriterijaus reikšmė, metai | | | | |
| 2019 metai  *(faktas)* | 2020  metai | 2021 metai | 2022 metai | |
| Viešosios komunalinių atliekų surinkimo paslaugos teikimo aprėptis, proc. | Infrastruktūros skyrius | | 100 | 100 | 100 | 100 | |
| Bendras perdirbti surinktas ir paruoštas komunalinių atliekų kiekis (proc. nuo bendro susidariusių komunalinių atliekų kiekio) | Infrastruktūros skyriaus Viešosios tvarkos poskyris | | 50 | 50 | 50 | 50 | |
| Asmenų, besinaudojančių centralizuotais vandens ir nuotekų tinklais, proc. | Ekonominės plėtros ir investicijų skyrius | | 72 | 75 | 77 | 80 | |
| **Tikslas.** Vykdyti vandentvarkos inžinerinių statinių priežiūrą ir plėtrą.  Įgyvendinant tikslą vykdomas 1 uždavinys.  **02 Uždavinys. Vykdyti melioracijos statinių priežiūrą**.  *Paviršinio vandens, susikaupusio rajono gyvenvietėse ir miestuose nuleidimo darbai* bus atliekami pagal poreikį įvykus gedimui.  *Joniškio rajono tvenkinių hidrotechninių statinių, drenažo rinktuvų, griovių, juose esančių statinių remontas, priežiūra ir kitos paslaugos*.  Joniškio rajono tvenkinių hidrotechninių statinių priežiūra reikalinga greitai ir saugiai praleisti rudens ir pavasario potvynių vandenį. Joniškio rajono griovių ir juose esančių statinių priežiūra reikalinga tam, kad laiku ir greitai butų pašalinamas paviršinis vanduo iš laukų. Drenažo rinktuvų avarinis remontas atliekamas siekiant pašalinti rinktuvų gedimus, kad ūkininkų pasėliams nebūtų daroma žala.  Taip pat bus įgyvendinama valstybei nuosavybės teise priklausančių 16 tvenkinių hidrotechninių statinių priežiūra, bei valstybei priklausančių melioracijos statinių remontas ir priežiūra (pagal poreikį).  **Rezultato vertinimo kriterijai** | | | | | | | |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | | Kriterijaus reikšmė, metai | | | | |
| 2019 metai  *(faktas)* | 2020 metai | 2021  metai | 2022 metai | |
| Paviršinio vandens, susikaupusio rajono gyvenvietėse ir miestuose, nuleidimo darbai.  Vietų skaičius | Žemės ūkio skyrius | | 5 | 5 | 5 | 5 | |
| Joniškio rajono tvenkinių hidrotechninių statinių, drenažo rinktuvų, griovių, juose esančių statinių remontas, priežiūra ir kitos paslaugos:  1. Tvenkinių-vnt.  2. Griovių remontas-km.  3. Griovių priežiūra-ha.  4. Pralaidos-vnt. | Žemės ūkio skyrius | | 1-16  2-21,76  3-93,0  4-22 | 1-16  2-20,0  3-70,0  4-25 | 1-16  2-20,0  3-70,0  4-25 | 1-16  2-20,0  3-70,0  4-25 | |
| **Tikslas.** Vykdyti kelių ir apšvietimo sistemos infrastruktūros priežiūrą ir plėtrą.  Įgyvendinant tikslą vykdomi 2 uždaviniai.  **01 Uždavinys. Modernizuoti ir plėsti kelių ir eismo saugą didinančią bei aplinką tausojančia infrastruktūrą**  *Kelių priežiūros ir plėtros programos įgyvendinimas*  Įgyvendinant priemonę bus atliekami gatvių rekonstravimo ir šaligatvių remonto darbai.  *Joniškio miesto rytinio aplinkkelio nuo krašto kelio Nr. 152 Joniškis-Linkuva iki krašto kelio Nr. 209 Joniškis-Žeimelis-Pasvalys statyba*  Projekto „Joniškio miesto rytinio aplinkkelio nuo krašto kelio Nr. 152 Joniškis–Linkuva iki krašto kelio Nr. 209 Joniškis–Žeimelis–Pasvalys statyba“, veiklos užbaigtos 2019 m., 2020 m. pradžioje bus baigiami vykdyti projekto papildomo finansavimo įsisavinimui būtini procedūriniai veiksmai.  *Pėsčiųjų ir dviračių takų sutvarkymas Joniškio mieste*  Projekto įgyvendinimo metu planuojama tvarkyti Statybininkų gatvėje esančią pėsčiųjų tako dalį nuo daugiabučio namo, esančio adresu Statybininkų g. 4 iki Statybininkų – V. Kudirkos – Pakluonių gatvių sankryžos. Bus įrengtas pėsčiųjų ir dviračių takas, kartu pakeičiama apšvietimo sistema, papildomai įrengiamas kryptinis pėsčiųjų perėjų (2 vnt.) apšvietimas.  **02 Uždavinys. Rekonstruoti ir plėsti apšvietimo tinklą.**  *Joniškio miesto gatvių ir daugiabučių gyvenamųjų namų kvartalų apšvietimo sistemos rekonstrukcija ir plėtra*  Siekiant užtikrinti Joniškio miesto gyventojų gyvenimo kokybės gerėjimą, saugumą, sumažinti lėšas, sunaudojamas pasenusios miesto apšvietimo sistemos eksploatacijai ir remontui, 2020 m. planuojama tęsti apšvietimo sistemos rekonstrukciją. Numatoma įrengti 105 vnt. LED šviestuvų.  *Apšvietimo inžinierinių tinklų atnaujinimas ir plėtra Joniškio r. kaimo vietovėse*  Bus tęsiamos 2019 m. įgyvendinto projekto veiklos. Planuojama atnaujinti esamą susidėvėjusią ir įrengti naują gatvių apšvietimo sistemos infrastruktūrą Joniškio rajono kaimiškosiose gyvenvietėse (Jakiškių, Maironių, Minčaičių, Gaižaičių, Gataučių, Šlapakių, Kriukų, Stanelių, Milvydžių, Bariūnų, Ramoškių), siekiant pagerinti viešosios apšvietimo paslaugos kokybę. | | | | | | | |
| **Rezultato vertinimo kriterijai** | | | | | | | |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | | Kriterijaus reikšmė, metai | | | | |
| 2019 metai  *(faktas)* | 2020 metai | 2021 metai | 2022 metai | |
| Gatvių su asfalto danga ilgis, palyginti su bendru gatvių ilgiu, proc. | Infrastruktūros skyrius | | 15,40 | 15,48 | 15,70 | 16,00 | |
| Rekonstruota apšvietimo sistemos dalis Joniškio rajone, proc. | Infrastruktūros skyrius | | 8,3 | 9,8 | 10,5 | 12 | |
| **Galimi programos vykdymo finansavimo šaltiniai –** Joniškio rajono savivaldybės biudžeto lėšos, savivaldybės paskolos lėšos, Lietuvos Respublikos valstybės biudžeto lėšos, Europos Sąjungos paramos lėšos, Valstybės biudžeto specialiosios tikslinės dotacijos lėšos, Valstybės biudžeto kitos dotacijos, kiti finansavimo šaltiniai | | | | | | | |

|  |
| --- |
| **Joniškio rajono savivaldybės strateginio plėtros plano dalys, susijusios su vykdoma programa**  III prioritetas. Darni gyvenamosios aplinkos plėtra.  3.1. tikslas. Vykdyti darnią viešosios infrastruktūros plėtrą.  3.1.1 uždavinys. Gerinti rajono susisiekimo infrastruktūrą ir viešojo transporto paslaugas.  3.1.2 uždavinys. Modernizuoti ir plėsti apšvietimo bei šilumos tiekimo sistemas.  3.1.3. uždavinys. Modernizuoti ir plėsti vandentiekio ir nuotekų infrastruktūrą.  3.1.4 uždavinys. Gerinti melioracijos sistemas.  3.2. tikslas. Užtikrinti ekologiškai švarią aplinką.  3.2.1 uždavinys. Ugdyti ekologiškai sąmoningą bendruomenę.  3.3 tikslas. Kompleksiškai tvarkyti rajono viešąsias erdves.  3.3.1 uždavinys. Parengti viešųjų erdvių tvarkymui ir vystymui reikalingus teritorijų planavimo dokumentus.  3.3.2 uždavinys. Sutvarkyti viešąsias erdves, didinant jų funkcionalumą ir patrauklumą  3.4 tikslas.Gerinti ir plėsti gyvenamąjį fondą.  3.4.1 uždavinys. Modernizuoti gyvenamuosius daugiabučius namus.  3.4.2. uždavinys. Užtikrinti efektyvų socialinio būsto naudojimą, jo priežiūrą ir plėtrą. |
|  |
| **Susiję įstatymai ir kiti norminiai teisės aktai**  Susiję įstatymai ir kiti norminiai teisės aktai  Lietuvos Respublikos vietos savivaldos įstatymas, Lietuvos Respublikos gyvūnų gerovės ir apsaugos įstatymas, Lietuvos Respublikos triukšmo valdymo įstatymas, Lietuvos Respublikos atliekų tvarkymo įstatymas, Valstybinis strateginis atliekų tvarkymo planas, Lietuvos Respublikos geriamojo vandens tiekimo ir nuotekų tvarkymo įstatymas, Lietuvos Respublikos geriamojo vandens įstatymas, Lietuvos Respublikos Savivaldybių aplinkos apsaugos rėmimo specialiosios programos įstatymas, Joniškio rajono savivaldybės aplinkos apsaugos rėmimo specialiosios programos sudarymo ir vykdymo tvarkos aprašas, patvirtintas Joniškio rajono savivaldybės tarybos 2007 m. kovo 29 d. sprendimu Nr. T-46 (2011 m. gruodžio 15 d. sprendimo Nr. T-206 redakcija), Lietuvos Respublikos melioracijos įstatymas, Lietuvos Respublikos statybos įstatymas, Lietuvos Respublikos teritorijų planavimo įstatymas, Lietuvos Respublikos elektros energetikos įstatymas, Lietuvos Respublikos kelių įstatymas, Lietuvos Respublikos kelių priežiūros ir plėtros programos finansavimo įstatymas, Kelių priežiūros ir plėtros programos lėšų panaudojimo tvarkos aprašas. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_